**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. január 25.-én 18.00. órai kezdettel** a Polgármesteri Hivatal tárgyalójában megtartott **rendes nyílt** üléséről.

**Jelen vannak:**

Móczár Gábor Alpolgármester

Földvári-Nagy László Bizottsági tag, bizottsági elnök

Szigeti Antal Bizottság tag

Láng Richárd Bizottsági tag

Fillinger Zsófia Bizottsági tag, hitelesítő

dr. Vida Rolland Képviselő

Takács Zoltán Alpolgármester

dr. Lack Mónika Jegyző

Vetési Vincéné Pénzügyi csoport ügyintéző

Vinczéné dr. Joó Györgyi Jegyzőkönyvvezető

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot.

Láng Richárd bizottsági tag az „Egyebek” napirendi pontban kéréssel szeretne a bizottsághoz fordulni, ezzel a kiegészítéssel Telki Község Képviselő-testületének Pénzügyi Bizottsága (egyhangú szavazattal - 4 fő bizottsági tag volt jelen a szavazáskor) határozathozatal mellőzésével az alábbi napirendet fogadja el:

**Napirend:**

1./ Az önkormányzat 2017. évi költségvetési rendeletének beterjesztése

Előadó: Polgármester

Egyebek

**Napirend megtárgyalása:**

1./ Az önkormányzat 2017. évi költségvetési rendeletének beterjesztése

*Az előterjesztés a jegyzőkönyv melléklete.*

Vetési Vincéné: Ismertetem a költségvetési rendelet struktúráját az előterjesztésből.

dr. Vida Rolland: Folyamatban van egy pedagógusösztönző program kidolgozása, ennek a programnak költségvetési vonzata is lesz.

Vetési Vincéné: A tartalékra lehet tervezni, 2009-ben volt hasonló, de nem lett pedagógusmegtartó ereje.

Szigeti Antal: Javaslom, hogy a fejlesztési céloknál, a beruházási költségek között, az egyes beruházásoknál legyen felelős és határidő nevesítve, hogy az egészségház építését ebben az évben meg tudjuk valósítani. Továbbá javaslom, hogy a beruházási költségek között tüntessük fel a közösségi ház tervezésének költségét.

dr. Vida Rolland: Csatornaépítés miatt közműfejlesztési díjak bevételként fognak jelentkezni idén?

dr. Lack Mónika: A hálózatbővítés és a telepfejlesztés is 100%-ban pályázatból valósul meg, nem kell a lakosoknak fizetni.

Fillinger Zsófia: Ha csökken a gyereklétszám a településen, akkor mi lesz az óvodabővítésre szánt összeggel? Vagy ezt inkább bölcsőde-fejlesztésre fordítjuk?

dr. Lack Mónika: Beadtuk a pályázatot óvodabővítésre, ha nyerünk, megvalósul. A bölcsőde kérdéssel legkésőbb jövőre foglalkoznunk kell, erre még nincs forrás.

Takács Zoltán: Az, hogy csarnoképítés mit takar? Egyetértek Szigeti Antal bizottsági taggal, a fejlesztéseknél prioritás kell, nehéz konszenzus lesz.

dr. Lack Mónika: A csarnoképítés részletei kidolgozás alatt állnak, zajlanak a tárgyalások.

Földvári-Nagy László: Az útpályázathoz és a csarnoképítéshez is kell önerő, erre van keret?

dr. Lack Mónika: Igen, majd konkretizálni kell a sorokat a cél beírásával.

Földvári-Nagy László bizottsági elnök: Javaslom, szavazzunk a napirendi pontról, kiegészítve Szigeti Antal bizottsági tag felvetésével.

**Telki Község Képviselő-testülete**

**Pénzügyi Bizottsága**

**9/2017. (I.25.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen –az önkormányzat 2017. évi költségvetéséről szóló előterjesztést tovább tárgyalásra alkalmasnak találta.**

Határidő: 2017. február

Felelős: polgármester

**Telki Község Képviselő-testülete**

**Pénzügyi Bizottsága**

**10/2017. (I.25.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a testületnek, hogy a beruházási költségek között tüntessük fel a közösségi ház tervezésének költségét.**

Határidő: 2017. február

Felelős: polgármester

Egyebek:

Láng Richárd: A múlt héten tárgyalt útpályázat be lett nyújtva? Ha igen, javasolnám lakossági fórum megtartását, tekintettel arra, hogy a lakosságot rosszul érinti az infomációhiány és azzal, hogy már az ötletelés folyamatába bevonnánk a lakosságot, sok problémát megelőznénk.

Móczár Gábor: A lakossággal ehhez hasonló témákat előre, nyíltan meg kell beszélni, és ezt kritikaként fogalmaznám meg az eddigi működésünkkel kapcsolatban.

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

 Földvári-Nagy László Fillinger Zsófia

 bizottsági elnök hitelesítő